Üks üsna eriline töövahend, millega dünaamilist ja muutuvat joont tekitada, on  Penteli  valmistatud  bruh pen  ehk täitepintsel. (Link Penteli USA kodukale, kus üks võimalik pakend näha) Just täpselt seda sorti kirjapulka, millel otsas tõeline pintsel, mitte vildist ots, võib alatihti erinevate kunstnike käes kohata, ju ta siis on olemasolevatest parim. Täitepintsliga tuleb tavaliselt kaasa neli tindipadrunit, neid müüakse ka eraldi komplektidena. Eestis ilmselt mitte, mujal maades küll.  Ebays  on otsingus abiks märksõnad " Pentel Refillable Kanji Fude Pocket Brush Pen + Refills ". Lisaks tollele mustale kumerate otstega põhimudelile on Pentelil olemas ka veega  täidetavad brush penid, neid on kolmes suuruses ja nad sobivad näiteks akvarellimiseks kohtades, kus eraldi veenõud on keeruline kasutada. Aga keegi ei keela nende sisse vee asemel just endale sobivat värvisegu villida.